**OBECNÉ ZASTUPITEĽSTVO V HRUŠOVE**

**Z Á P I S N I C A**

**zo zasadania obecného zastupiteľstva v Hrušove konaného dňa 23.01.2015**

Prítomní: podľa prezenčnej listiny – všetci poslanci

Zasadanie otvoril a vedie starosta obce a konštatuje, že je uznášania schopné.

Za overovateľov zápisnice určuje poslancov: Zoltána Pálla a Irenu Pogányovú.

1. **PROGRAM ROKOVANIA – UZNESENIE č.01/2015**

Obecné zastupiteľstvo predložený program rokovania **jednohlasne** schvaľuje.

2. **KONTROLA UZNESENÍ**

Starosta obce prečítal zápisnicu z ustanovujúceho zasadania OZ v Hrušove.

Obecné zastupiteľstvo **berie na vedomie** zápisnicu z minulého zasadania.

3. **ÚPRAVA ROZPOČTU NA ROK 2015 – UZNESENIE č.2/2015**

Členovia OZ dostali písomný materiál a dôvodovú správu k zmene rozpočtu obce

na rok 2015, ktorý bol schválený 13.10.2014. Obecné zastupiteľstvo

prerokovalo predložený návrh a tento **schválilo** v pomere 4 poslanci boli za

a Bc.T. Pogányová sa zdržala.

4. **PLÁN HOSPODÁRSKEHO A SOCIÁLNEHO ROZVOJA NA ROKY 2016 – 2020 – INFORMÁCIA**

Starosta obce informoval členov Obecného zastupiteľstva, že obec je povinná

mať vypracovaný PHSR na roky 2016 – 2020. Poslanci sa dohodli, že preštudujú

aktuálny PHSR za roky 2005 – 2015 a na jeho základe predložia podnety pre

spracovanie nového.

5. **MIESTNE KOMUNIKÁCIE A ÚPRAVA NÁDVORIA - INFORMÁCIE**

Starosta obce informoval Obecné zastupiteľstvo o stave investičných akcií –

* Hrušov – rekonštrukcia miestnych komunikácií – podaná žiadosť, 26.1.2015 príde kontrola
* Revitalizácia pálenice – úprava nádvoria - podaná žiadosť o úhradu - -čakáme na kontrolu.

6. **ČINNOSŤ SPOLOČENSKÝCH ORGANIZÁCIÍ – INFORMÁCIA**

Obec Hrušov spolu s maďarskými obcami Perkupa a Varbóc založili v roku 2009

EURÓPSKE ZOSKUPENIE ÚZEMNEJ SPOLUPRÁCE KRAS-BODVA S RUĆENÍM OBMEDZENÝM, ktoré

od roku 2011 nevyvíja žiadnu činnosť. Ministerstvo financií SR pri kontrole

zistilo jeho existenciu a žiada predkladať finančné výkazy za rok 2014

a potom každý štvrťrok. Je potrebné jeho vedúce orgány a činnosť

aktualizovať v spolupráci s partnerskými obcami.

Termín: 30.03.2015

Zodp.: starosta obce

V obci vyvíja činnosť aj Csemadok, Občianske združenie AGAPÉ –založené ref.

cirkvou a Občianske združenie KÖRTVÉLYES, ktoré založil Július Šebő, ktorý

zo zdravotných dôvodov túto činnosť už nevládze robiť.

7. **ZÁSTUPCA STAROSTU OBCE – INFORMÁCIA**

Starosta obce za svojho zástupcu vymenoval **GABRIELA PÁLLA**.

8. RÔZNE

- 16.2.2015 sa uskutoční V Gemerskej Hôrke Ples samosprávy. Vstupné je 16 eur

na osobu

* 19.3.2015 sa v Hrušove uskutoční zasadanie Mikroregiónu.

9. **DISKUSIA**

Do diskusie sa prihlásila p. Irena POGÁNYOVÁ, ktorá mala pripravené nasledujúce body:

1. bolo by vhodné, aby sa zasadanie OZ konalo každý mesiac

2. pozvánku a zápisnicu zverejniť na internete a deň a program rokovania

vyhlásiť v obecnom rozhlase

3. opraviť obecnú vývesnú tabuľu

4. 15.marca – kladenie vencov v Eveteši a na hrobe Raisza Kerestélya

5. posedenie na Deň matiek v spolupráci s Csemadokom

6. zorganizovať Anna-bál v spolupráci s OZ Körtvélyes

7. V októbri zorganizovať deň dôchodcov

8. v spolupráci s Csemadokom pre deti pripraviť Mikuláša

9. opraviť a upraviť zvod dažďovej vody na Komunitnom a turisticko informačnom

centre

10. úprava zadnej strany a okolia javiska

11. namontovať striešku nad vchod do obecného úradu

12. zrekonštruovať kuchyňu v kultúrnom dome

13. zrekonštruovať WC v kultúrnom dome

14. opraviť klub mladých v kultúrnom dome.

Starosta obce ukončil diskusiu s tým, že ostatné body, ktoré mala pani poslankyňa Irena Pogányová pripravené, budú prejednané na ďalšom zasadaní

Obecného zastupiteľstva.

Po skončení programu starosta obce poďakoval prítomným za účasť a zasadanie ukončil.

Zápisnica bola prečítaná a podpísaná overovateľmi.

–––––––––––––––––––––– Gabriel Parti

Starosta obce

–––––––––––––––––––––-